La giàsena la xe na pianta partegnente al zenare , de la famegia de le Ericacee, i so fruti i chiapa el nome da la pianta stessa. Le giasene le xe matarei chiei. El zigante intra de lore, el del la Mèrica del Nord, el xe un albarelo chieo, che el pol rivar anca fin ai 8–9 m. Chel'altre giasene le xe matarei che le supara el metro, invenze i pì tanti le xe de dimension chiee o diritura strissanti. Ła giàsena mora la fiorise en majo e la frutifega en lujo-agosto, ła ga foje ovai e fruti che i trà sul blè, che i vien nisai freschi o trasformai en marmełada. La giasena rosa ła ga fogie coriacee senpreverde, co fiori bianchi o roza, riunii in graspi termenai; la produse pomele rose comestibiłi ma amarogne, anca lore adate a esar trasformae en marmełada. I fiori i ga na forma tipica a orzio roversà, co petai saldai intra de lore. Sta forma la xe comun a tute le Ericacee. I fruti i ga el spetto de pomele, ma in realtà le xe pomele false, cofà le banane e le angurie, parché le se orizena - oltra che da l'ovario - da sepai, petai e stami.